Verftsindustrien i Mobile leverer for en stor del til United States Navy. Alabama Drydock and Shipbuilding Company (ADDSCO) hadde over 18 000 ansatte under den andre verdenskrig, men overgangen til fredstid ble vanskelig for byen, som måtte bygge opp et mer allsidig næringsliv. I første omgang overtok papirindustri og kjemisk industri som de viktigste bransjene. Militærflyplassen ble nedlagt i 1969, og Alabama Drydock and Shipbuilding Company gikk konkurs i 1988.